Негативно сликарство

Негативното сликање се прави со темна боја на позадината на дизајнот, овозможувајќи посветлата боја да се појави како дизајн. Тоа е важна техника во историјата на украсување керамика. Исто така е означена како „изгубена боја“. Предложени се најмалку четири методи за тоа како е направено негативното сликање. Нашироко се наоѓа на насликано грнчарство, но се шпекулира дека „првите предмети со негативно сликарство можеби не биле керамика, туку текстил или исушени тиквички“. Поимот „негативно сликарство“ е користен и од уметничките сликари, особено со водените бои.
Историски гледано, тој бил создаден и најшироко користен во Новиот Свет. „Аргументите за теоријата дека негативното сликарство било развиено само еднаш и се проширило од неговото потекло се побројни и поубедливи. Роберт Стиглер верувал дека во Новиот Свет, тоа првпат било направено на јужниот брег на денешно Перу. Потоа, тој верувал, се прошири на север, со примери пронајдени во Еквадор, Мезоамерика и Соединетите Држави. Во Соединетите Држави најчесто се среќава на југоисток, од Флорида до Охајо до Илиноис до Тексас“, но не се верува дека потекнува од таму. Еден пример на негативно сликарство на керамика е пронајден во Висконсин, но се претпоставува дека патувал таму по трговија, а не дека е месно произведено.
Други не се толку сигурни за ова сценарио: „Кога и како негативната техника на сликање станала дел од занаетчиските традиции во Северна Америка сè уште е нејасно. Методот можеби бил воведен преку расејување низ Мексико или лесно можел да биде независен изум“. Кари наведува различни сценарија кои се предложени за создавање и расејување на негативно сликарство на керамика, вклучувајќи го и предлогот дека таа била пренесена преку Карибите до устието на Мисисипи и дека била расеана од таму. „Негативната сликана керамика е една од најкарактеристичните видови керамика направена од Мисисипската култура за време на средномисисипскиот период (околу 1200-1500 година) во источна Северна Америка“.
Исто така, имало примери на негативно сликарство на керамика во денешна Колумбија и на северниот брег на Бразил во близина на устието на Амазон. Има и примери на негативна сликана керамика од античкото Средоземје, од денешна Италија и Милет и Родос.
1 Поврзана општа книжевност
* Cheetham, Linda. "Pre-Columbian negative painted pottery; Some notes and observations." ''Bulletin of the Experimental Firing Group'' 3 (1985): 34-41.
* Gerek, Mary-Louis. "Painted Prehistoric Iroquois Pottery Found in the Bristol Hills of New York." Practical Aids to Archaeological Investigations: Small Find Illustration Eugene L. Sterud and Ann-Kristin Bohlin 1 A Preliminary Report on the Prehistoric Archeological Resources of the Onesquethaw Creek Historic District: 28.
* Giannossa, Lorena Carla, Marianna Acquaviva, Caterina Laganara, Rocco Laviano, and Annarosa Mangone. "Applications of a synergic analytical strategy to figure out technologies in medieval glazed pottery with “negative decoration” from Italy." ''Applied Physics'' A 116, no. 4 (2014): 1541-1552.
* Haberland, Wolfgang. "Black‐on‐red painted ware and associated features in intermediate area." ''Ethnos'' 22, no. 3-4 (1957): 148-161.
* Hilgeman, Sherri L. "Lower Ohio Valley Negative Painted Ceramics." ''Midcontinental Journal of Archaeology'' (1985): 195-213.
* Mera, Harry Percival. "Negative Painting on Southwest Pottery." ''Southwestern Journal of Anthropology'' 1, no. 1 (1945): 161-166.
* Willey, Gordon R. "Horizon styles and pottery traditions in Peruvian archaeology." ''American Antiquity'' 11, no. 1 (1945): 49-56.
* Willey, Gordon R. "The cultural context of the Crystal River Negative-Painted style." ''American Antiquity'' 13, no. 4Part1 (1948): 325-328.
* Willey, Gordon R., and Philip Phillips. "Negative-Painted Pottery from Crystal River, Florida." ''American Antiquity'' 10, no. 2 (1944): 173-185.